**Р Е Ш Е Н И Я**

**ВЗЕТИ НА ТРИНАДЕСЕТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **29 НОЕМВРИ 2016 ГОДИНА**

**ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Приемане на Наредба за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Карнобат

**Р Е Ш Е Н И Я:**

 **186.** Общински съвет Карнобат, на основание чл. 21, ал. 2 от Закона за местното самоуправление и местната администрация и чл. 82, ал. 1 от Закона за публичните финанси, приема Наредба за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Карнобат, както следва:

**Наредба за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Карнобат**

§1. Променя се текста на ал. 1 и ал. 2 на чл. 13 и същия придобива следния вид:

**„Чл. 13. (1) Годишният размер на плащанията по общинския дълг във всяка отделна година не може да надвишава нормативно определените лимити.**

**(2) Номиналът на издадените през текущата бюджетна година общински гаранции не може да надвишава нормативно определените лимити.”**

§2. Променя се текста на чл. 31, както следва:

**„Чл. 31. Срокът за провеждане на публичното обсъждане на проекта на бюджет е до 20 работни дни от обнародването на Закона за държавния бюджет за съответната година”**

§3. Променя се текста на чл. 32 и същият придобива следния вид:

**„Чл. 32. Проектът на бюджета се придружава от разчети по показатели по единната бюджетна класификация, определени с указанията по чл. 67, ал. 6 от Закона за публичните финанси, от индикативен годишен разчет за сметките за средства от Европейския съюз и от прогнозите по чл. 82, ал. 3 от Закона за публичните финанси”**

§4. Променя се текста на чл. 33 и същият става ал. 1 и се създава нова ал. 2, както следва:

**„Чл. 33. (1). Кметът на общината внася в общинския съвет окончателния проект на бюджета на общината, индикативния годишен разчет за сметките за средства от Европейския съюз и прогнозите по чл. 82, ал. 3 от Закона за публичните финанси в срок до 20 работни дни от обнародването на Закона за държавния бюджет за съответната година.**

**(2). Ако общината е в процедура по финансово оздравяване, кмета на общината изпраща проекта на бюджет на общината за съгласуване от министъра на финансите.”**

§5. В ал. 2. на чл. 34 се допълва с ново трето изречение и същата придобива следния вид:

**„Чл. 34. (2) Общинският съвет приема с решение бюджета на общината по показателите по чл. 17, ал. 1 от настоящата Наредба, в срок до 15 работни дни от внасянето му от Кмета на общината. Размерите на бюджетните взаимоотношения с държавния бюджет трябва да съответстват на приетите със Закона за държавния бюджет за съответната година, както и на други, относими за Община Карнобат показатели и разпоредби. Ако общината е в процедура на финансово оздравяване при разглеждането от Общински съвет на бюджета на общината се обсъжда и становището на министъра на финансите по проекта на бюджет на общината”.**

§6. В чл. 34, ал. 3, точка първа **числото 5 се заменя с 15**.

§7. В чл. 34, ал. 3, точка втора **числото 30 се заменя с 50.**

§8. Текстът на чл. 34,ал. 1 се променя и същият придобива следния вид:

**„Чл. 34. (1) В случай, че до началото на бюджетната година държавният бюджет не бъде приет от Народното събрание, приходите по бюджета на общината се събират в съответствие с действащите закони, аизвършването на разходи и предоставянето на трансфери е в размер не-по-голям от размера им за същия период на предходната година, до размера на постъпилите приходи, помощи и дарения и при спазване на фискалните правила по Закона за публичните финанси.**

§9.В чл. 41, ал. 5, думите **„ал. 5 се заменят с „ал. 6”**

§10.Създава се нов раздел VІІІ ”а” съдържащ от чл. 49а до чл. 49л, със следното съдържание:

**„Раздел VІІІ а**

**Общини с финансови затруднения**

**Чл. 49а.(1) Общини с финансови затруднения са общини, за които са налице три или повече от следните условия:**

1. **не се спазват фискалните правила по чл.32, ал.1 и 2 от ЗПФ;**
2. **наличните към края на годината задължения за разходи по бюджета на общината надвишават 15 на сто от средногодишния размер на отчетените разходи за последните 4 години;**
3. **наличните към края на годината поети ангажименти за разходи по бюджета на общината надвишават 50 на сто от средногодишния размер на отчетените разходи за последните 4 години;**
4. **наличните към края на годината просрочени задължения по бюджета на общината надвишават 5 на сто от отчетените за последната година разходи на общината;**
5. **бюджетното салдо по бюджета на общината през последните три години е отрицателна величина за всяка една от трите години;**
6. **осредненото равнище на събираемост за данъка върху недвижимите имоти и данъка върху превозните средства е под осреднената събираемост на двата данъка за всички общини, отчетена за последната година.**

**(2) Министърът на финансите може да прецени да бъдат подпомагани с временен безлихвен заем по чл. 130ж, ал.1 от ЗПФ общини с финансови затруднения.**

**Чл.49б.(1) За общини с финансови затруднения се открива процедура за финансово оздравяване с цел постигане на финансова устойчивост и стабилност на общинските бюджети.**

**(2) Процедурата за финансово оздравяване на общината се открива за период от една до три години.**

**(3) В процедурата за финансово оздравяване се вземат предвид интересите на местната общност.**

**Чл.49в. (1) Министерството на финансите осъществява наблюдение на общините за преценка на показателите по чл. 130а от ЗПФ.**

**(2) При установяване на наличието на три или повече от условията по чл.130а от ЗПФ министърът на финансите уведомява кмета на общината за предприемане на действията по чл.130д, ал.2 от ЗПФ.**

**Чл.49г. (1) Министърът на финансите издава методически насоки и указания по прилагането на чл.130а,, ал.1 от ЗПФ, които се публикуват на инте3рнет страницата на Министерството на финансите.**

**(2) Всяко тримесечие на интернет страницата на Министерството на финансите се публикува информация от отчетните данни на общините за финансовото им състояние.**

**Чл.49д. (1)Ежегодно в срок до 10 март кметът на общината извършва оценка за наличие на условията по чл.130а, ал.1 от ЗПФ към края на предходната година.**

**(2) Когато при оценката по ал.1 се установи, че са налице три или повече от условията по чл.130а, ал.1 от ЗПФ, кметът на общината в 7-дневен срок уведомява общинския съвет, че общината се намира във финансово затруднение, и предлага на общинския съвет да бъде открита процедура за финансово оздравяване.**

**(3) В 10-дневен срок от уведомяването на ал.2 общинският съвет с решение, прието с мнозинство повече от половината от общия брой на общинските съветници:**

**1. открива процедурата за финансово оздравяване;**

**2. възлага на кмета да изготви план за оздравяване и да проведе публично обсъждане на плана с местната общност;**

**3. определя срок за изготвянето на плана, който не може да бъде по-дълъг от един месец, и определя ред и срок за провеждане на публичното обсъждане, който не може да бъде по-кратък от 14 дни.**

**(4) В 7-дневен срок от провеждане на публичното обсъждане общинският съвет с решение определя срока на процедурата по финансово оздравяване и приема пана за финансово оздравяване.**

**(5) С решенията по ал.3 и 4 общинският съвет може да възложи на кмета на общината да направи искане до министъра на финансите за финансово подпомагане на общината под формата на временен безлихвен заем от централния бюджет за целите на изпълнението на плана за финансово оздравяване.**

**(6) Кметът на общината осъществява текущо наблюдение на условията по чл.130а, ал.1 от ЗПФ, като задължително извършва оценка, анализ и прогноза за тяхното изменение към полугодието и края на текущата бюджетна година, като при необходимост определя срокове и стъпки за предприемане на съответни действия.**

**Чл.49е. (1) Планът за финансово оздравяване съдържа:**

**1.система от критерии и финансови показатели, определени за наблюдение, с цел постигане на финансова устойчивост и стабилност на общинските финанси;**

**2. индикатори за изпълнение, които да оценяват постигането на целеви стойности по показателите за ефективност, в т.ч.: мерки за оптимизиране на структурата и числеността на персонала, и график за изпълнението им;**

**3. управленските, организационните, правните, финансовите, техническите и другите действия за осъществяването на плана, включително мерки за подобряване на събираемостта на местните приходи;**

**4. оценка за влиянието на плана върху предоставяните услуги;**

**5. Други мерки, подходящи за финансовото оздравяване на общината.**

**(2) С плана за финансово оздравяване се определят отговорностите на кмета на общината и на общинския съвет за изпълнението на предвидените в него мерки и дейности.**

**(3) В случаите, при които общината има просрочени задължения, към плана по ал.1 задължително се прилага програма за изплащане на просрочените задължения на общината, която включва:**

**1. мерки за приоритезиране и оптимизация на разходите;**

**2. мерки за повишаване на събираемостта на приходите;**

**3. времеви график за обслужването на просрочените задължения до пълното им изплащане.**

**(4) Планът за финансово оздравяване, който предвижда ползването на временен безлихвен заем по чл.130ж, ал.1 от ЗПФ, се съгласува предварително с министъра на финансите в рамките на срока за публично обсъждане, определен от общинския съвет. Министърът на финансите може да дава допълнителни указания относно изготвянето и съдържанието на плана.**

**(5) След приемането му от общинския съвет по ал.4 се изпраща на министъра на финансите.**

**(6) Кметът на общината всяко тримесечие публикува на интернет страницата на общината информация за изпълнението на плана за финансово оздравяване.**

**Чл.49ж. (1) Министърът на финансите може да отпуска за сметка на централния временни безлихвени заеми за целите на изпълнението на плана за финансово оздравяване на общини, чиито планове за финансово оздравяване са съобразени със становището на министъра на финансите.**

**(2) Временните безлихвени заеми по ал.1 се отпускат при условия, определени от министъра на финансите, със срок за възстановяване, който не може да бъде по-дълъг от срока на процедурата за финансово оздравяване, определени от общинския съвет.**

**(3) За заемите по ал.1 се прилагат разпоредбите на чл.105 и 106 от ЗПФ.**

**Чл.49з. (1) Кметът на общината докладва на тримесечие на министъра на финансите за изпълнението на плана за финансово оздравяване, за който е отпуснат заем по чл.130ж, ал.1 от ЗПФ.**

**(2) При наличие на тенденции за неизпълнение на поставените цели за финансова устойчивост и стабилност на общинските финанси и за трайно подобряване на финансовото състояние на общината, в процедура за финансово оздравяване общинският съвет, единствено след предварителното съгласие на министъра на финансите, може да взема решения за получаване на безлихвени заеми, както и решения за поемане на общински дълг чрез сключване на договори за заем или емитиране на общински ценни книжа и за издаване на общински гаранции при условия и по ред, определени със закон.**

**(3) Министърът на финансите изразява становището си по ал.2 в 30-дневен срок от уведомяването му за намерението на общината да поеме дълг.**

**Чл.49и. В случаите по чл.130ж, ал.1 от ЗПФ Министерството на финансите извършва текущо наблюдение на тримесечие за изпълнението на плана по чл.130е. При отклонение от постигането на целите на плана министърът на финансите може да преустанови отпускането на заема по чл.130ж., ал.1 от ЗПФ, когато е предвидено предоставянето му на отделни траншове, след представяне на писмената обосновка от кмета на общината относно причините за това неизпълнение.**

**Чл.49к. (1) По предложение на министъра на финансите с акт на Министерския съвет на общините може да бъде отпусната допълнителна субсидия от централния бюджет за погасяване на заемите по чл.130ж, ал.1 от ЗПФ, когато се установи, че е налице трайна тенденция за подобряване на финансовото състояние на общината, като при изпълнението на плана по чл.130е от ЗПФ са постигнати:**

1. **намаление на просрочените задължения;**

**2. първичен бюджетен излишък за последен отчетен период на общината, който е положителната разлика между приходите, помощите и даренията, разходите и бюджетните взаимоотношения, без да се отчитат разходите за обслужване на дълга на общината;**

**3. устойчиво нарастване на собствените общински приходи, като се изключат тези еднократен характер**

**4.повишена събираемост на собствените приходи;**

**5. намаление на административните разходи, без да се отчитат разходи с еднократен характер.**

**(2) Искането за допълнителна субсидия се прави от кмета на общината до министъра на финансите не по-рано от 6 месеца след приемането на плана за финансово оздравяване.**

**(3) Към искането по ал. 2 задължително се прилагат доказателства за изпълнението на плана за финансово оздравяване и се предлага размер на допълнителната субсидия. Министърът на финансите може да определи и допълнителни изисквания за предоставяне на информация.**

**Чл.49л. (1) По предложение на кмета на общината общинският съвет може да прекрати процедурата за финансово оздравяване преди изтичането на нейния срок, ако общината излезе от състояние на финансово затруднение.**

**(2) Предложение за предсрочно прекратяване на процедура за финансово оздравяване, която предвижда план за финансово оздравяване с финансово подпомагане с безлихвен заем от държавния бюджет, се съгласува предварително с министъра на финансите”.**

§11. Променя се текста на ал. 1 на чл. 50 и същият добива следния вид:

**„Чл. 50. (1) Кметът на общината изготвя годишния отчет за изпълнението на бюджета по показателите, по които е приет, придружен с доклад, и в срок до 31 август на следващата бюджетна година го внася за приемане от общинския съвет. В случаите, когато Сметната палата извършва финансов одит на годишния отчет на общината, кметът на общината внася за приемане одитирания отчет заедно с одитното становище на Сметната палата за заверка на годишния финансов отчет на общината”.**

 **§**12. в чл. 53 думите **„ 31 декември” се заменят с „30 септември”.**

 **ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно: ПРОДАЖБА ЧРЕЗ ПУБЛИЧЕН ТЪРГ НА ИМОТ – ЧАСТНА ОБЩИНСКА СОБСТВЕНОСТ В С. КЛИКАЧ**

 **Р Е Ш Е Н И Я:**

 **187.І.** Общински съвет – гр.Карнобат, на основание чл.21, ал.1, т.8 от ЗМСМА, чл.35, ал.1 и чл.41, ал.2 от Закона за общинска собственост: **ОПРЕДЕЛЯ** за продажба имот – частна общинска собственост:

**УРЕГУЛИРАН ПОЗЕМЛЕН ИМОТ IIобщ.** (втори, общински) в **кв.2** (две) по плана на **с.Кликач**, целият с площ 835,00 кв.м (осемстотин тридесет и пет квадратни метра), отреден за жилищно застрояване, собственост на община Карнобат съгласно акт за ЧОС № 3772/07.03.2007г., при граници: север – улица; югоизток – упи IIIобщ.; югозапад – упи Іобщ.; северозапад – улица, с начална тръжна цена определената **ПАЗАРНА ЦЕНА НА ИМОТА** - **2705,00 лева /две хиляди седемстотин и пет лева/, без ДДС**

 **187**.**II.** Продажбата на имота по т.I да се извърши след проведен публичен търг с явно наддаване, открит със заповед на кмета на общината, по реда на Наредбата за реда за придобиване, управление и разпореждане с общинско имущество.

 **187.III.** Определеният купувач следва да заплати достигнатата цена на имота, 2% местен данък, съгласно чл.34, ал.2 от Наредбата за местните данъци на територията на община Карнобат, 2 % такса, съгласно чл.41 от Наредба №1 за определяне и администриране на местни такси и цени на услуги на територията на община Карнобат, 20 % ДДС, в случаите, предвидени в ЗДДС, както и стойността на разходите, направени от общината за изготвяне на пазарната оценка.

 **187.IV.** Общински съвет – гр.Kарнобат упълномощава Кмета на община Kарнобат да извърши необходимите действия във връзка с провеждането на търга и с осъществяването на правната сделка.

 **ПО ТРЕТА ТОЧКА ОТ ДНЕВНИЯ РЕД : ДОКЛАДНА ЗАПИСКА от Георги Димитров – Кмет на Община Карнобат, относно: ПРЕКАРАТЯВАНЕ НА СЪСОБСТВЕНОСТ**

**Р Е Ш Е Н И Я:**

**188.I**. **Общински съвет – гр. Карнобат**, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.35, ал.1, т.2 от Наредбата за реда за придобиване, управление и разпореждане с общинско имущество, дава съгласие за прекратяване на съществуващата съсобственост между **Община Карнобат** и **Красимир Иванов Пенчев** върху УРЕГУЛИРАН ПОЗЕМЛЕН ИМОТ XII (дванадесети), в квартал 36 (тридесет и шест) по плана на с.Драганци, община Карнобат, целият с площ от 6073,00 кв.м (шест хиляди седемдесет и три квадратни метра), отреден за производствена складова и обслужваща дейност, при граници на имота: север – улица; изток – упи XI и улица; юг – упи XIII, улица, упи XVIII и упи XIX; запад – улица, **чрез продажба** на общинската идеална част от имота, представляваща 379,00/6073,00 (триста седемдесет и девет от шест хиляди и седемдесет и три) идеални части кв.м на Красимир Иванов Пенчев сЕГН 6406060487, с постоянен адрес: гр. Карнобат, общ. Бургас, ул. „Димитър Благоев №35, за сумата от **1177,00 лева /хиляда сто седемдесет и седем лева/, без ДДС**.

**188.II.** **Красимир Иванов Пенчев** следва да заплати стойността на идеалните части от недвижимия имот, 2 % местен данък, съгласно чл.34, ал.2 от Наредбата за местните данъци на територията на община Карнобат, 2 % такса съгласно чл.41 от Наредба №1 за определяне и администриране на местните такси и цени на услуги на територията на Община Карнобат, 20 % ДДС, съгласно чл.45, ал.5, т.1 от ЗДДС, както и стойността на разходите направени от общината за изготвяне на пазарната оценка. Срокът и начинът на заплащане на дължимата сума да се определят със заповедта на Кмета на Община Карнобат.

**188.III.** **Общински съвет – гр.Карнобат** възлага на Кмета на Община Карнобат да извърши необходимите действия по прекратяване на съсобствеността.

**ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Предоставяне на имот –публична общинска собственост за безвъзмездно ползване и управление на Професионална гимназия по селско стопанство и лека промишленост гр. Карнобат.

**Р Е Ш Е Н И Я:**

**189.1**. Общински съвет - Карнобат на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 от Закона за общинската собственост, във връзка с чл. 14, ал. 1 от Наредбата за реда за придобиване, управление и разпореждане с общинско имущество – собственост на община Карнобат, **предоставя за безвъзмездно управление,** имот – публична общинска собственост, подробно описан в Акт за публична общинска собственост №7956/04.11.2016 г., на Професионална гимназия по селско стопанство и лека промишленост гр. Карнобат - звено на бюджетна издръжка, прилагащо системата на делегирани бюджети.

**189.2**. Поддържането, стопанисването и управлението на имота по т. 1 да се организира от Директора на ПГССЛП гр. Карнобат в рамките на предвидените средства по бюджета му и от други източници.

**189.3.** Задължава Кмета на община Карнобат да извърши всички необходими правни действия по изпълнение на настоящите решения.

**ПО ПЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА РАЗРЕШЕНИЕ ОТ ОБЩИНСКИ СЪВЕТ ЗА ИЗРАБОТВАНЕ НА ПУП-ПАРЦЕЛАРЕН ПЛАН И ПРЕДВАРИТЕЛНО СЪГЛАСИЕ ЗА ПРЕМИНАВАНЕ НА ТРАСЕ ЗА ОБЕКТ: КАБЕЛНА ЛИНИЯ 20 kV ОТ Ж.Р. 95 В ИМОТ № 202070 ПО КВС НА ЗЕМЛИЩЕ КАРНОБАТ ОТ ЕЛ.ПРОВОД „ГАБРИКА” ДО БКТП В ИМОТ №241055, МЕСТНОСТ „ГЕРДЕМЕ”, ЗЕМЛИЩЕ НА ГР.КАРНОБАТ, КАКТО И НА: КАБЕЛНА ЛИНИЯ 0,4 кV ОТ БКТП В ИМОТ № 241055 ПО КВС НА ЗЕМЛИЩЕ ГР. КАРНОБАТ ДО СЪОРЪЖЕНИЯ В ИМОТ 766 И КАБЕЛНА ЛИНИЯ 0.4 кV ОТ БКТП В ИМОТ №241055 ПО КВС НА ЗЕМЛИЩЕ ГР.КАРНОБАТ ДО СЪОРЪЖЕНИЯ В ИМОТ №759

**Р Е Ш Е Н И Я:**

**190.І.**На основание чл. 21, ал.1, т. 11 от Закона за местното самоуправление и местната администрация, чл. 124а, ал.1 и чл. 124б, ал. 1 от Закона за устройство на територията Общинският съвет – Карнобат:

 1. РАЗРЕШАВА изработването на ПУП-Парцеларен план за изграждане на обект: Кабелна линия 20 кV от ж.р. 95 в имот № 202070 по КВС на землище Карнобат от ел.провод „Габрика” до БКТП в имот № 241055, местност „Гердеме”, землище на гр.Карнобат, както и на: Кабелна линия 0,4 кV от БКТП в имот № 241055 по КВС на землище гр.Карнобат до съоръжения в имот № 766 и Кабелна линия 0.4 кV от БКТП в имот № 241055 по КВС на землище гр.Карнобат до съоръжения в имот № 759 .

 2.ОДОБРЯВА ЗАДАНИЕТО съставено от Възложителя

 **190. ІІ.** На основание чл.21, ал.1, т.8 от ЗМСМА, във връзка с чл.30, ал.3 от ПП ЗОЗЗ, Общински съвет – Карнобат ДАВА ПРЕДВАРИТЕЛНО СЪГЛАСИЕ за преминаване на подземни кабелни линии през имоти общинска собственост както следва:

 **1. Засегнати имоти общинска собственост от трасе на кабелна линия 20 кV от ж.р. 95 в имот 202070 по КВС на землище Карнобат от ел.провод „Габрика” до БКТП в имот № 241055 :**

ПИ № 202070 с начин на трайно ползване „пасище,мера” – общинска публична собственост, землище на гр.Карнобат;

 ПИ № 686 с начин на трайно ползване „пасище, мера” – общинска публична собственост, землище на гр.Карнобат;

 ПИ № 687 с начин на трайно ползване „полски път” – общинска публична собственост, землище на гр.Карнобат;

 ПИ № 688 с начин на трайно ползване „пасище,мера” – общинска публична собственост, землище на гр.Карнобат;

 ПИ № 682 с начин на трайно ползване „пасище,мера”- общинска публична собственост, землище на гр.Карнобат;

 ПИ № 751 с начин на трайно ползване „полски път” – общинска публична собственост”, землище на гр.Карнобат;

 ПИ № 679 с начин на трайно ползване „дере” – общинска публична собственост, землище на гр.Карнобат;

 ПИ № 660 с начин на трайно ползване „полски път” – общинска публична собственост, землище на гр.Карнобат;

 ПИ № 754 с начин на трайно ползване „пасище мера” – общинска публична собственост, землище на гр.Карнобат;

 ПИ № 765 с начин на трайно ползване „полски път” – общинска публична собственост, землище на гр.Карнобат;

 ПИ № 658 с начин на трайно ползване „пасище, мера” – общинска публична собственост, землище на гр.Карнобат;

 ПИ № 653 с начин на трайно ползване „полски път” – общинска публична собственост, землище на гр.Карнобат;

 **2.Засегнати имоти общинска собственост от Трасе на кабелна линия 0,4 кV от БКТП в имот № 241055 по КВС на землище гр.Карнобат до съоръжения в имот №766**

ПИ № 653 с начин на трайно ползване „полски път” – общинска публична собственост, землище на гр.Карнобат;

 ПИ № 658 с начин на трайно ползване „пасище, мера” – общинска публична собственост, землище на гр.Карнобат;

 ПИ № 765 с начин на трайно ползване „полски път” – общинска публична собственост, землище на гр.Карнобат;

 **3.Засегнати имоти общинска собственост от Кабелна линия 0.4 кV от БКТП в имот № 241055 по КВС на землище гр.Карнобат до съоръжения в имот №759 .**

ПИ №653 с начин на трайно ползване „полски път” – общинска публична собственост, землище на гр.Карнобат

 ПИ № 658 с начин на трайно ползване „пасище, мера” – общинска публична собственост, землище на гр.Карнобат;

 ПИ № 765 с начин на трайно ползване „полски път” – общинска публична собственост, землище на гр.Карнобат;

 ПИ № 660 с начин на трайно ползване „полски път”- общинска публична собственост, землище на гр.Карнобат;

 ПИ № 762 с начин на трайно ползване „полски път”- общинска публична собственост, землище на гр.Карнобат;

**ПО ШЕСТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА РАЗРЕШЕНИЕ ЗА ИЗРАБОТВАНЕ НА ПУП-ПЗ ЗА ПОЗЕМЛЕН ИМОТ №241055, МЕСТНОСТ „ГЕРДЕМЕ”, ЗЕМЛИЩЕ НА ГР.КАРНОБАТ

**Р Е Ш Е Н И Е:**

**191.**На основание чл. 21, ал.1, т. 11 от Закона за местното самоуправление и местната администрация, чл. 124а, ал.1 и чл. 124б, ал. 1 от Закона за устройство на територията Общинският съвет – Карнобат:

 **1 РАЗРЕШАВА** изработването на подробен устройствен план – план за застрояване в обхват: поземлен имот № 241055, местност „Гердеме”, землище на гр. Карнобат, с площ - 0.318 дка..

 **2 ОДОБРЯВА** задание за изработването на подробен устройствен план – план за застрояване в обхват: поземлен имот № 241055 местност „Гердеме”, землище на гр. Карнобат, с площ - 0.318 дка..

**ПО СЕДМА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Издаване на запис на заповед от община Карнобат в полза на Агенция за социално подпомагане чрез Дирекция „Международно сътрудничество, програми и европейска интеграция“,Управляващ орган на „Oперативна програма за храни и/или основно материално подпомагане“ по Фонда за европейско подпомагане на най-нуждаещите се лица 2014-2020, обезпечаващ авансово плащане по договор № BG05FMOP001-3.002-0184 за проект „Осигуряване на топъл обяд в община Карнобат”

**Р Е Ш Е Н И Е:**

**192.** На основание чл. 21, ал. 1, т. 10, и чл. 27, ал. 4 и ал. 5 от Закона за местното самоуправление и местната администрация и договор за предоставяне на безвъзмездна финансова помощ № BG05FMOP001-3.002-0184 за проект „Осигуряване на топъл обяд в община Карнобат“, сключен между Община Карнобат и Агенция за социално подпомагане, седалище и адрес на управление:гр. София, п.к. 1051, ул. ”Триадица” № 2, ЕИК121015056, в качеството му на Управляващ орган, представлявано от Дирекция „Международно сътрудничество, програми и европейска интеграция“, Общински съвет – Карнобат **упълномощава** кмета на общината Георги Иванов Димитров да подпише Запис на заповед, без протест и без разноски, платим на предявяване в полза на Агенция за социално подпомагане - Дирекция „Международно сътрудничество, програми и европейска интеграция“, Управляващ орган на „Oперативна програма за храни и/или основно материално подпомагане“ в размер на 2 530 лева (две хиляди петстотин и тридесет лева) за обезпечаване на стойността на авансовото плащане по договора за предоставяне на безвъзмездната финансова помощ.

**ПО ОСМА ТОЧКА ОТ ДНЕВНИЯ РЕД – ДОКЛАДНА ЗАПИСКА** от **Стефка Иванова - заместник-кмет на Община Карнобат, относно:** *Реализиране на проект* ***„Подобряване на административния капацитет на Община Карнобат за успешно изпълнение на проектни предложения за енергийна ефективност”*** *финансиран по Оперативна програма “Региони в растеж” 2014 - 2020 г.*

**Р Е Ш Е Н И Я:**

* 1. .На основание чл. 21, ал.1, т. 10 от ЗМСМА, Общински съвет – Карнобат ДЕЛЕГИРА права на кмета на община Карнобат да подписва Запис на заповед във връзка с авансово плащане по проект **„Подобряване на административния капацитет на Община Карнобат за успешно изпълнение на проектни предложения за енергийна ефективност”** по Договор № от ИСУН - BG16RFOP001-8.003-0005-C01 финансиран от Оперативна програма “Региони в растеж” 2014-2020 г.
	2. Общински съвет - Карнобат разрешава поемане на задължението посочено в Записа на заповед в размер на **20 100,63 лв.,** (двадесет хиляди сто лева и шестдесет и три стотинки) представляващо 35 % от стойността на предоставената от Управляващия орган безвъзмездна финансова помощ (100%) към бенефициента.

**ПО ДЕВЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Иванов Димитров –Кмет на община Карнобат, относно:** Промяна в състава на Местната комисия по чл.8 ал.2 от Закона за уреждане правата на граждани с многогодишни жилищно- спестовни влогове“.

**Р Е Ш Е Н И Я:**

**194.І.1**. Общински съвет – Карнобат на основание чл. 21, ал. 1, т. 23 от Закона за местното самоуправление и местната администрация и чл. 16, ал. 3 от ППЗУПГМЖСВ освобождава Ивелина Димова Атанасова като член на Местната комисия по чл. 8, ал. 2 от Закона за уреждане правата на гражданите с многогодишни жилищно-спестовни влогове.

**194.І.2.** Общински съвет – Карнобат на основание чл. 21, ал. 1, т. 23 от Закона за местното самоуправление и местната администрация и чл. 16, ал. 3 от ППЗУПГМЖСВ определя Владимир Людмилов Люцканов – старши експерт в Община Карнобат за член на местната комисия по чл. 8, ал. 2 от Закона за уреждане правата на гражданите с многогодишни жилищно-спестовни влогове.

**194.ІІ.** Общински съвет – Карнобат възлага на Кремена Красимирова Събева – Председател на МК по чл. 8, ал. 2 от ЗУПГМЖСВ да изпрати решението на Общински съвет – Карнобат за утвърждаване промяната в състава на комисията от Управителния съвет на Националния компенсационен жилищен фонд.

 **ПО ДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Иванов Димитров –Кмет на община Карнобат, относно:**  Предоставяне на целеви трансфер на „Многопрофилна болница за активно лечение – Карнобат“ ЕООД и „Медицински център -1“ ЕООД

**Р Е Ш Е Н И Я:**

**195.І.** На основание чл. 21, ал.1, т. 6 от Закона за местното самоуправление и местната администрация, във връзка с чл.124, ал.1 от Закона за публичните финанси, Общински съвет – Карнобат дава съгласие да бъде предоставен целеви трансфер в размер на 12 000 лв. /Дванадесет хиляди лева/ на „Многопрофилна болница за активно лечение – Карнобат“ ЕООД за разчистване на терена, отреден за построяване на сградата на ЦСМП –филиал Карнобат.

**195.ІІ.** Увеличава плана на приходната част на бюджета на община Карнобат за 2016 година/собствени приходи/ с 12 000 лева. Увеличението да се отрази в плана за приходите на параграф 24-06 „Приходи от наеми на земя” – от 450 000 лева става 462 000 лева.

**195.III.** Увеличава плана на разходната част на бюджета на община Карнобат за 2016 година с 12 000 лева в дейност 412 – „Многопрофилни болници за активно лечение” , параграф 55-01 – „Капиталови трансфери за нефинансови предприятия”. Промяната следва да се отрази и в плана на поименния списък на капиталовата програма на Община Карнобат за 2016 г.

**ПО ЕДИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Маргарита Стаматова – Председател общински съвет Карнобат, относно:** Приемане на решение за представителство пред Общото събрание на Асоциацията по В и К на обособена територия, обслужвана от „Водоснабдяване и канализация“ЕАД гр.Бургас.

**Р Е Ш Е Н И Я:**

**196**.Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 198 б. „е”, ал. 3 и ал. 5 от Закона за водите:

**196.І.** У**пълномощава** Георги Иванов Димитров - Кмет на Община Карнобат, представител по Закона за водите на общината в Асоциацията по ВиК на обособена територия, обслужвана от „Водоснабдяване и канализация“ ЕАД, гр.Бургас, да гласува решения в Общото събрание на Асоциацията по В и К на обособената територия, обслужвана от „Водоснабдяване и канализация“ ЕАД, както следва:

1.На основание чл. 198 б.„в“, ал.4, т.5 от Закона за водите, общото събрание на Асоциацията по ВиК на обособена територия, обслужвана от „Водоснабдяване и канализация“ ЕАД-Бургас съгласува Бизнес плана на ВиК оператора-„Водоснабдяване и канализация“ ЕАД гр.Бургас за следващия регулаторен период, определен с разпоредбите на §14, ал. 1 от Преходните и заключителни разпоредби към Закона за водите (обн.ДВ 01.01.2017-31.12.2021г.;, бр.103 от 2013г., изм. и доп. ДВ,бр.58 от 2015г.) - 01.01.2017-31.12.2021 г.;

**2.** На основание член 5, т.5.5(а) от Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, между Асоциация по ВиК –Бургас и „Водоснабдяване и канализация ЕАД, гр.Бургас, сключен на 25.02.2016г.,план за опазване на околната среда на „Водоснабдяване и канализация“ЕАД, гр.Бургас, включително плановете за собствен мониторинг в съответствие с изискванията на разрешителните за заустване на отпадъчни води на пречиствателни станции, експлоатирани от „Водоснабдяване и канализация“ ЕАД гр.Бургас и Програмата за управление на отпадъците(включително утайките);

**3.** Разни – съобразно интересите на Община Карнобат.

**196.ІІ**. При невъзможност на кмета на община Карнобат, да участва лично в общо събрание на Асоциацията по В и К на обособената територия, обслужвана от „Водоснабдяване и канализация“ ЕАД гр.Бургас, **ОПРЕДЕЛЯ** за представител на Община Карнобат в общото събрание на Асоциацията по ВиК на обособената територия Стефка Иванова – Заместник-кмет на Община Карнобат, и я упълномощава да гласува, както следва:

1.На основание чл. 198 б.„в“, ал.4, т.5 от Закона за водите, общото събрание на Асоциацията по ВиК на обособена територия, обслужвана от „Водоснабдяване и канализация“ ЕАД-Бургас съгласува Бизнес плана на ВиК оператора-„Водоснабдяване и канализация“ ЕАД гр.Бургас за следващия регулаторен период, определен с разпоредбите на §14, ал. 1 от Преходните и заключителни разпоредби към Закона за водите (обн.ДВ 01.01.2017-31.12.2021г.;, бр.103 от 2013г., изм. и доп. ДВ,бр.58 от 2015г.) - 01.01.2017-31.12.2021 г.;

**2.** На основание член 5, т.5.5(а) от Договора за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги, между Асоциация по ВиК –Бургас и „Водоснабдяване и канализация ЕАД, гр.Бургас, сключен на 25.02.2016г.,план за опазване на околната среда на „Водоснабдяване и канализация“ЕАД, гр.Бургас, включително плановете за собствен мониторинг в съответствие с изискванията на разрешителните за заустване на отпадъчни води на пречиствателни станции, експлоатирани от „Водоснабдяване и канализация“ ЕАД гр.Бургас и Програмата за управление на отпадъците(включително утайките);

**3.** Разни – съобразно интересите на Община Карнобат.